Semyuel Uimz

Samuel A. Uims (; 12 dekabr 1936 – 25 yanvar 2003) — amerikalı hüquqşünas və yazıçı. O, erməni soyqırımının inkarı ilə tanınır və Armenia: The Secrets of a "Christian" Terrorist State kitabının müəllifidir.

 Həyatı 
Uims Arkanzas ştatının Hazen şəhərində anadan olmuşdur. O, vəkil kimi fəaliyyət göstərmiş, lakin müştərilərinin pullarını mənimsədiyinə görə vəkillikdən kənarlaşdırılmışdır. Daha sonra sığorta fırıldağı və yanğın törətməkdə təqsirli bilinmişdir. 1994 və 1998-ci illərdə Hazen şəhərinin meri vəzifəsinə namizədliyini irəli sürsə də, seçkilərdə uğur qazana bilməmişdir.

 Yaradıcılığı 
2002-ci ildə Uims Armenia: The Secrets of a "Christian" Terrorist State adlı kitabını nəşr etdirmişdir. Kitabda Ermənistanın və erməni diasporunun din pərdəsi altında siyasi məqsədlərini irəlilətməyə çalışdığı iddia edilir. Bu kitab erməni təşkilatları tərəfindən tənqid olunmuş və "anti-erməni təbliğatı" kimi qiymətləndirilmişdir. Kitab sonradan Azərbaycan və Türkiyə dillərinə tərcümə edilərək çap olunmuşdur.

 Ölümü 
Samuel Uims 25 yanvar 2003-cü ildə ürək tutmasından vəfat etmişdir. O, Türkiyə ilə sıx əlaqələri ilə də tanınırdı.

 İstinadlar 

Kateqoriya:Erməni soyqırımının inkarçıları
Kateqoriya:2003-cü ildə vəfat edənlər
Kateqoriya:1936-cı ildə doğulanlar